**Bestyrelses- og Formøde nr. 3, 2018 - 2019**

Onsdag den 15.august 2018 kl. 18.00 – 20.30

Hollænderhaven, Fuglebakken 3, 4760 Vordingborg

**Deltagere:** Winnie Lindner, Niels Jørgen Abildgaard, Lisbeth Palsgart, Anders Andersen, Torben Heien Hansen, Henrik Hjorth Madsen, Otto Jensen, Ib Petersen, Jette Rosenberg, Reka Munksgaard, Alf Hansen, Birthe Hermansen, Stella Steengaard, Helene Hansen, Jørgen Nexøe-Larsen, Inge Vinter og Anna E. Hansen

**Afbud:** Dorthe Nielsen, Susanne Halkvist, Martin Grangaard, Ketty Bagger.

**Referat:**

1. **Næste møde i Handicaprådet d. 22. august** v/Winnie
2. **Revision af politikker og strategier**

Den nye kommunalbestyrelse har besluttet at alle 12 politikker vedtaget af den gamle kommunalbestyrelse skal behandles på ny i de respektive politiske udvalg, og evt. revideres, herunder også de tilhørende strategier.

Handicaprådet skal derfor have fremsendt dem i høring på ny, inden de fremsendes til godkendelse i kommunalbestyrelsen i september

**Handicaprådet har pt. modtaget følgende i høring**

* Revideret politik for psykiatri og handicap og strategi herfor – høringsfrist 20/8
* Revideret politik for sundhedsområdet – høringsfrist 29/8
* Revideret politik for Erhvervs og Arbejdsmarked – høringsfrist 23/8
* Revideret politik for Uddannelse – høringsfrist 23/8

Herudover har vi bedt om at få følgende i høring: Børn, unge og familie politik, samt strategier herfor, Revideret politik for Klima og Miljø, Revideret politik for Plan og Teknik, Revideret politik for kultur, Idræt og fritid, revideret Integrationspolitik, Revideret politik for pleje og omsorg samt værdighedspolitik og Politik for Frivillighed og borgerinddragelse samt bosætningspolitik.

Det indstilles at vi drøfter DH-V’s bidrag til høringssvar på de enkelte områder

**Bilag/.** De fire forslag til revideret politikker

**Drøftelse:** Winnie orienterede om at der i høringssvaret til de enkelte politikker ville blive taget udgangspunkt i høringssvaret til den politik der var godkendt af den tidligere kommunalbestyrelse. Som udgangspunkt ville bemærkninger fra dengang som ikke er medtaget i den revideret politik blive genfremsendt. Hertil kommer de bemærkninger/forslag som vedrører de enkelte politikker jf. bilag til næste punkt på dagsorden, blive indarbejdet i høringssvarene til de enkelte politikker i henhold til de enkelte svarfrister herfor.

Niels Jørgen orienterede om at udvalget for Sundhed, Senior og Ældre, har besluttet at afslå at støtte handicapsvømningen under Vordingborg Handicap Idræt, hvilket bevirker at der er fare for, at Handicapsvømning/træning må ophøre. Anders orienterede om at Udvalget for Kultur Idræt og Fritid har taget punktet op, med henblik på tilskud efter folkeoplysningsloven.

**Beslutning:**

Der var enighed om at Handicaprådet afgav høringssvar til hver enkelt politik med udgangspunkt i fremsendte bemærkninger og tidligere høringssvar.

/. Høringssvar vedlagt som bilag til dette referat

Winnie sørger for, at sætte punkt om fremtiden for handicapsvømning på handicaprådets møde i september, herunder også mulighed for tilskud via folkeoplysningsloven..

1. **Forslag til ny tværgående handicappolitik for Vordingborg Kommune**

Den tidligere Handicappolitik bortfaldt, da den tidligere kommunalbestyrelse vedtog de 12 gældende politikområder. Den nye kommunalbestyrelse har imidlertid besluttet, at de enkelte udvalg skal gennemgå deres politiker samt tilhørende strategier og reviderer med henblik på samlet godkendelse heraf i Kommunalbestyrelsen i september mdr.

Det indstilles derfor til drøftelse, om Handicaprådet skal foreslå den nye kommunalbestyrelse, at der igen udarbejdes en tværgående handicappolitik for Vordingborg Kommune, da de tolv politikområder ikke er dækkende.

**Bilag/.** Udkast til forslag til Politik for Handicapområdet er fremsendt og vedlægges med tilføjelser med grøn og rød tekst..

**Drøftelse:**

Punktet og de fremsendte bilag blev drøftet indgående og der var enighed om, at man ønskede en Handicappolitik der gik på tværs af de 12 politikområder, med udgangspunkt l FN Handicapkonventionen og de handicappolitiske grundprincipper

**Beslutning:**

Der var enighed om at indstille til Handicaprådet, at foreslå kommunalbestyrelsen at der igen bliver udarbejdet en tværgående handicappolitik for Vordingborg Kommune samt at der evt. lægges op til møde med borgmesteren herom.

1. **Opfølgning på dialogmøder m/ BUF og AU udvalget**

Handicaprådet har den 7/8 2018 haft dialogmøde med formanden for Børn, Unge og Familie udvalget, Nikolaj Reichel, samt direktør Jacob Thune.

Der vedlægges de spørgsmål dialogen tog udgangspunkt i og der orienteres om vores drøftelse på mødet.

Den 16/8 2018 har handicaprådet dialogmøde med Arbejdsmarked og Uddannelsesudvalget.

**Bilag/.** Spørgsmål til dialogmødet med BUF d. 7/8 og Spørgsmål til dialogmødet med AU udvalget d. 16/8

**Drøftelse:** Dialogmødet med BUF havde været godt, man kom rundt om alle spørgsmål.  
Ingen havde tilføjelser til spørgsmålene til AU

**Beslutning:** Taget til efterretning.

1. **Tema ”Sammen er vi stærke”**

Ved hvert møde behandler vi vores ”DH-Vordingborg - sammen er vi stærke” tiltag. Ud fra skiftende emner drøftes, hvordan vi sammen styrker samarbejdet internt i DH-afdelingen og udvikler DH-Vordingborg’s handicappolitiske profil.

I handleplanen 2018/2019 står bl.a.: "Udover samarbejdet med politikere og embedsmænd vil vi fortsat prioritere dialog med omverdenen med det mål at vinde gehør for og samarbejde om vore handicappolitiske mål. Det gælder civilsamfundet som helhed: borgere, virksomheder i bred forstand, privatdrevne institutioner, kulturliv, andre interesseorganisationer m.fl."

**Denne gang lægges op til at vi drøfter følgende:**

Hvordan bruger vi Facebook i DH-V?  
Hvem lukker vi ind?

hvad lægger vi i Facebook grupperne?

Hvordan "taler" vi   
EU dom om ansvar for Facebook siders algoritmer

**Drøftelse:** Facebook bruges og fungerer bedst i Børn/unge-netværket.   
Facebookgruppen er åben, hvilket er en fordel, men kan også være en ulempe, idet man skal være mere opmærksom på, hvem der lukkes ind. Det kan være falske profiler, og det kan være borgere, der bare vil gøre sig bemærket og ingen interesse har i sagen. Offentlig ansatte, der træffer beslutninger i børne/skole området lukkes ikke med i gruppen for at forhindre at pgl. får utilsigtede oplysninger.  
Dem der har problemer, ikke er enige i kommunens afgørelser og har interesse for sagen, lukkes ind.  
Der kan lægges relevant presseomtale, artikler vedr. området mv. i facebook grupperne.  
Der skal selvfølgelig benyttes et ordentligt sprog, og dem der bare ”brokker sig” over alt, bliver ikke lukket ind.  
Tovholderne for børne/unge-netværket synes, at facebook fungerer. Man kommer i forbindelse med mange, herunder også politikere, som man ellers ikke ville være kommet i forbindelse med.

Det er formanden for DH-V, der har ansvaret for facebookgrupperne i DH-V, og derfor følger hun også med i de andre grupper og sender måske et spørgsmål til det relevante netværk.

**Beslutning:**

Stella er ansvarlig for, at sende guideline ud til netværkenes Facebook ansvarlige

1. **Folkemødet Møn 2018 – Status**

Vi modtog de ansøgte midler fra Aktivitetspuljen i DH, så der er penge til de aktiviteter vi har planlagt. Stella giver status herpå på mødet.

**Bilag/.** Endeligt program for begge dage samt vagtplan for praktisk medhjælp og DH Bordet.

**Drøftelse:** Ingen bemærkninger til program og vagtplan. Alle er orienteret og klar over, hvor DH Standen er på Torvet udenfor den gamle politi station.

**Beslutning:**

Alle har program og vagtplan og er orienteret om, hvad de skal medbringe og hvilket opgaver de har.

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver,

Indenfor netværkets område.

**Tilgængelighedsnetværket** v/ Anders

* Tilgængelighedspuljen for 2017 var ikke blevet brugt pga. manglende ansøgninger, men blev overført til 2018. Det viste sig, at der var 10 ansøgninger, der ikke var blevet registreret i Kommunen, men de er nu under behandling og der bliver nu brugt af puljen.
* Lokalplanen for Valdemarsgades tilslutning til Næstvedvej med ny bro over banen blev vedtaget i overensstemmelse med Vejdirektoratets regler. Vej og bro er ved at være færdig, men man har ikke helt fulgt Vejdirektoratets anvisninger.
* Der er nu installeret teleslynge i Mern forsamlingshus.

**Voksen/Ældre Netværket** v/ Jette/Winnie

* Intet møde siden juni, hvor vi primært drøftede lørdagen på Folkemødet Møn.
* Winnie har derimod været part/bisidder i sager om hhv. ressourceforløb, botilbud, § 85 støtte, merudgifter, BPA ordning og førtidspension til unge under 30 år samt STU forløb m/ midlertidigt botilbud..

**Sundhedsnetværket** v/ Niels Jørgen

* Flere kommuner opkræver betaling for indlæggelse på akutstuer efter tidlig udskrivelse fra sygehus. Sygehusene udskriver patienterne, når de er færdigbehandlede men ikke er raske. Kommunerne indlægger derefter patienterne på akutstuer på plejecentrene i stedet for sygehus indlæggelse. Det er derfor forkert, at opkræve penge for opholdet, da sygehus indlæggelse er gratis for alle. Det er uvist om Vordingborg Kommune opkræver penge for et sådant ophold, men Handicaprådet vil rejse spørgsmålet i dialogmødet med udvalget til efteråret.

**Børn/unge-netværket** v/ Helene

* Bridge er indført på Stege skole, og der er 13 elever til én lærer, og der har været klager over afgørelser. Én har været tilbagedateret til april, selvom den først er modtaget i august, måske for at slippe for en klage, men klageadgangsfristen løber fra modtagelsesdatoen. Så klageadgangen er ikke forældet. Der er brug for forbedringer.

1. **Gensidig orientering.** Punktetudgik pga. overskridelse af mødets sluttidspunkt.
2. **Referat fra mødet** eftersendes til godkendelse.  
     
     
   Ref./ Niels Jørgen